《冬至寄行甫腾叔》
宋代·陈藻

江浙羁栖怕雪霜，早年听得晚年尝。
生涯败意多谙历，节序随缘少感伤。
鸭肉馄饨看土俗，糯丸麻汗阻家乡。
二千里外寻君话，今日那堪各一方。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。